b'\n_START_ARTICLE_\nRuslan Ausjev\n_START_PARAGRAPH_\nRuslan Sultanovitj Ausjev (Ingusjisk: \xd0\xa0\xd1\x83\xd1\x81\xd0\xbb\xd0\xb0\xd0\xbd \xd0\xa1\xd1\x83\xd0\xbb\xd1\x82\xd0\xb0\xd0\xbd\xd0\xbe\xd0\xb2\xd0\xb8\xd1\x87 \xd0\x90\xd1\x83\xd1\x88\xd0\xb5\xd0\xb2/Ruslan Aush-Nyakn) (f\xc3\xb8dt 29. oktober 1954 i Volodarskoye, Kasakhstan) var Ingusjiens pr\xc3\xa6sident fra marts 1993 til december 2001. Han er modtager af h\xc3\xa6dersm\xc3\xa6rket Sovjetunionens helt fra 7. maj 1982._NEWLINE_Ruslan Sultanovitj startede sin milit\xc3\xa6rkarriere i 1971. Efter tre \xc3\xa5r p\xc3\xa5 Frunsi milit\xc3\xa6rakademi (russisk: \xd0\x92\xd0\xbe\xd0\xb5\xd0\xbd\xd0\xbd\xd0\xb0\xd1\x8f \xd0\xb0\xd0\xba\xd0\xb0\xd0\xb4\xd0\xb5\xd0\xbc\xd0\xb8\xd1\x8f \xd0\xb8\xd0\xbc. \xd0\x9c. \xd0\x92. \xd0\xa4\xd1\x80\xd1\x83\xd0\xbd\xd0\xb7\xd0\xb5) vendte han tilbage til Sovjetunionens krig i Afghanistan, hvor han var leder for en regiment, og blev s\xc3\xa5ret den 16. oktober 1986. Senere vandt han s\xc3\xa6de i det sovjetiske parlament, hvor han var medlem i komiteen til h\xc3\xa5ndtering af milit\xc3\xa6re sp\xc3\xb8rgsm\xc3\xa5l. I november 1992 blev han udn\xc3\xa6vnt til at lede den midlertidige administration i Ingusjien. En position han imidlertid opsagde kun to m\xc3\xa5neder senere, da han valgte selv at opstille til det ingusjiske pr\xc3\xa6sidentembede. Ved pr\xc3\xa6sidentvalget den 28. februar 1993 vandt han en overv\xc3\xa6ldende sejr, med over 99,99% af v\xc3\xa6lgerne \xe2\x80\x93 givetvis hjulpet p\xc3\xa5 vej af at han var den eneste kandidat. To senere blev han genvalgt. Samtidigt med den f\xc3\xb8rste pr\xc3\xa6sidentperiode blev han i december 1993 valgt til Ruslands f\xc3\xb8derale r\xc3\xa5d, hvor han sad indtil april 2003._NEWLINE_Ruslan Sultanovitj deltog i forhandlingerne med terroristerne der havde angrebet en skole i Beslan og taget omkring 1.300 b\xc3\xb8rn og voksne gidsler. Det lykkedes her Ruslan Sultanovitj at overtale gidselstagerne til at befri 26 gidsler; 11 ammende m\xc3\xb8dre og 15 b\xc3\xb8rn.'